<classify> Alliance FC mpaka sasa inahitaji sare yoyote ile katika mechi yake ya leo dhidi ya timu ya Bulyanhulu FC kutoka Shinyanga ili iweze kupanda daraja.Akizungumza na gazeti hili kocha msaidizi wa timu hiyo Mathias Wandiba amesema kila kitu kiko safi na hakuna majeruhi mpaka sasa na wana imani kubwa sana kushinda mechi yao na Bulyanhulu fc.Vijana wangu wapo katika hali nzuri mpaka sasa na majeruhi niliokuwa nao Hanse Masoud na Martin Kiggi wamepona na imani kubwa watacheza mechi ya leo, alisema.Mechi nyingine ni JKT Rwamkoma dhidi ya Pamba itakayofanyika kwenye Uwanja wa Amani Karume huko Mara.Kocha wa Pamba FC, Salmin Kamau alisema watajitahidi wapambane kwa hali na mali ili kushinda mechi yake dhidi ya JKT Rwamkoma. Kwa upande wake, kocha wa JKT Rwamkoma Said Mbwana alisema atacheza vizuri na aweze kushinda dhidi ya Pamba ili aepuke kushuka daraja.Mchezo mwingine utakuwa baina ya Madini FC dhidi ya AFC ya Arusha itakayofanyika kwenye Uwanja wa Mbulu mkoani Manyara.Alliance mpaka sasa inaongoza Kundi B ikiwa na pointi 20 ikifuatiwa na Pamba yenye pointi 17,Madini ina pointi 14,Bulyanhulu yenye pointi 10, AFC Arusha ina pointi sita na JKT Rwamkoma ina pointi tano tu.  <topic>: MICHEZO 